wickkiey/tamil-wikipedia-chunked huggingface dataset:
# போர்க் கலை (நூல்)

**போர்க்கலை** (The Art of War) என்பது கிமு 5 ஆம் நூற்றாண்டு அளவில் சீன போரியல் மேதை சுன் த்சு என்பவரால் எழுதப்பட்ட நூல் ஆகும். இந்நூல் போர்க் கலையில் பயன்படும் மூல உபாயங்களையும், உத்திகளையும் சிறப்பாக விவரிக்கிறது. உலகின் முக்கிய போர் நுட்ப நூல்களில் இதுவும் ஒன்று. இது "சுன் த்சு" காலத்தில் முற்றுப் பெறவில்லை. தொடர்ந்து வந்த போரிடும் நாடுகள் காலத்திலேயே முற்றுப்பெற்றது என்பது சில அறிஞர்களின் கருத்து. இது 13 பிரிவுகளைக் கொண்டது. ஒவ்வொரு பிரிவும் போரின் வெவ்வேறு அம்சங்களைக் குறித்து எழுதப்பட்டுள்ளது.  
இது தன் காலத்தின் போர் வியூகம், உத்தி போன்ற போர் சார்ந்த செயல்களை அடிப்படையாகக் கொண்ட நூலாக விளங்கியது. இந்நூலை, இன்றும் அதன் போரியல் உள்நோக்குக்காக பலரும் வாசிக்கின்றனர்.
போர்க்கலை நூல் உலகின் மிகப் பழையதும், வெற்றிகரமானதுமான போரியல் நூல்களுள் ஒன்று. சீனாவின் ஏழு போர்க்கலை நூல்கள் என வழங்கப்படுவனவற்றுள் மிகவும் புகழ் பெற்றதும், செல்வாக்கு மிக்கதுமான நூலும் இதுவே ஆகும். கடந்த 2000 ஆண்டுகளுக்கு மேலாக, ஆசியாவின் மிகச் சிறந்த போர்க்கலை நூலாக இது விளங்கி வருகிறது. சாதாரண மக்கள் கூட இதன் பெயரை அறிந்திருந்தனர்.
# போர்க் கலை (நூல்)

### நூல் பரவல்

இது 1080ல் ஸாங்(Song) நாட்டின் மாமன்னன் ஷென்ஸாங்(Shenzong) என்பவரால் தொகுக்கப்பட்டது. இத்தொகுப்பு சீனாவின் ஏழு அடிப்படை போர்ப்படைத் தளங்களிலும், தலைமை வழிகாட்டியாக வைக்கப்பட்டுள்ளது. இத்தொகுப்பு பல ஆண்டு காலங்களுக்கு மேலாக கிழக்கு ஆசியாவில் மிகவும் செல்வாக்குள்ள போர்ப் படிநிலை வழிகாட்டி தொகுப்பாக செயல்பட்டு வந்தது. இத்தொகுப்பு கிழக்கு மற்றும் மேற்கு நாடுகளின் போர்ப்படை சிந்தனைகள், வாணிக உத்திகள், சட்டப் படிநிலைகள் இன்னும் இவற்றை தாண்டிய பல்வேறு கருத்துகளையும் விளக்கும் தொகுப்பாக விளங்குகிறது.  
இந்த நூலை 1772ஆம் ஆண்டு முதன் முதலாக ஜெஸூய்ட் ஜீன் ஜோஸஃப் மேரி அமியோட்(Jesuit Jean Joseph Marie Amiot) என்பவர் பிரெஞ்சு மொழியில் மொழி பெயர்த்தார். மேலும் இந்நூலை 1905ஆம் ஆண்டு இங்கிலாந்து அதிகாரி எட்வார்டு ஃபெர்குஸான் கால்த்ரோப்(Everard Ferguson Calthrop) என்பவர் ஆங்கில மொழியில் பகுதியளவு மொழிபெயர்த்தார். இருப்பினும் குறிப்புரைகளைக் கொண்ட முதல் ஆங்கில மொழிபெயர்ப்பு நூல் 1910ஆம் ஆண்டு லயனெல் கில்ஸ்(Lionel Giles) என்பவரால் நிறைவு செய்யப்பட்டு வெளியிடப்பட்டது. மாவோ ஸெடாங்(Mao Zedong), படைத் தளபதி வோ குயன் ஜிஆப்(Võ Nguyên Giáp), படைத் தளபதி டக்ளஸ் மாக் ஆர்தர்(Douglas MacArthur) போன்ற பேரரசுக்குரிய கம்பீரமான ஜப்பான் நாட்டின் பல தலைவர்களும் இந்த நூலைப் படித்து அகத்தூண்டுதல் பெற்று தம் பணியில் மேன்மை கண்டனர்.
# போர்க் கலை (நூல்)

## சன் வு - ஒரு குறிப்பு

"சன் வு" ஒரு இராணுவக் கொள்கையாளர். இவர் கி.மு. 776-471 வரையிலான காலத்தில், வசந்த மற்றும் இலையுதிர்கால காலத்தின் பின்பகுதியில் "வூ" அரசாங்கத்தின் தென்கிழக்குப் பகுதியிலிருந்த தனது சொந்த மாநிலமான 'கீ" பகுதிக்குச் சென்றார். அவருடைய போர்த்திறனால் 'சூ' மாநில ராஜா ஈர்க்கப்பட்டார். "சன் வு" அரண்மனையின் அழகிய பெண்களுக்குக் கூட போரில் பயிற்சியளித்து போருக்குத் தயார் செய்திருந்தார். சக்தி வாய்ந்த எதிரி நாடுகளையும் போருக்கு அழைக்கும் அளவிற்கு அந்நாட்டு படைகளைத் தயார் செய்திருந்தார் என்பது சீனாவில் எந்நாளும் போற்றப்படும் ஒரு காவியமாகும்.  
போர்க்கலை எனும் இந்நூலின் முற்பகுதிகள் 100 ஆண்டுகளுக்கு முற்பட்டதாக இருப்பினும் கிமு 6ஆம் நூற்றாண்டின் பிற்பகுதியில் "சூரிய குரு" "சுன் த்சு"(*Sunzi* or *Sun-tzu*)என்ற தலைப்பில் போர்ப்படைத் தளபதிகளின் பாரம்பரியமிக்க இயற்பண்பு நூலாகப் பயன்படுத்தப்பட்டன. இந்நூலின் பயன்பாட்டை உணர்ந்து சிமா கியான்(Sima Qian) எழுதிய கிமு 1ஆம் நூற்றாண்டில் எழுதிய "மாபெரும் வரலாற்றாளரின் பதிவுகள்" எனும் பொருளுடைய ஷிஜி (*Shiji*) என்பது சீனாவை ஆண்ட 24 வம்சங்களின் முதல் வரலாற்றுத் தொகுப்பாகும். "கி மாகாணத்திலிருந்து" என்ற நூல் சன் வூ ("Sun Wu") என்பவரால் எழுதப்பட்டது. இந்நூல், ஆரம்பகால சீனர்களின் பாரம்பரியம், போர்ப்படைத் தகவல்கள் போன்றவை சார்ந்த பதிவாக உள்ளது. இந்நூல் கிமு 514–495ல் வாழ்ந்த "வூ" நாட்டின் அரசர் ஹெலு (Helü) என்பவரால் படிக்கப்பட்டது. இந்த கருத்துக்கள் பாரம்பரிய நிலையில் கண்டறியப்பட்டு "குரு சூரியனின் போர்க்கலை" என்ற பெயரில் தொகுக்கப்பட்டுள்ளது.  
போர் உத்தியில் நிலைஎடுத்தலின் முக்கியத்துவத்தை சுன் த்சு தன் நூலில் வலியுறுத்திக் கூறுகிறார். ஒரு போர்ப்படையின் நிலையைக் குறித்து முடிவு எடுக்கும்போது, இயற்பியல் சூழலின் புறநிலை சார்ந்த நிலைமைகளையும், சூழலில் உள்ள பிற போட்டியாளரின்/ போட்டியாளர்களின் அகநிலை சார்ந்த நம்பிக்கைகளையும் அடிப்படையாகக் கொள்ள வேண்டும். உத்தி என்பது ஏற்கனவே தீர்மானிக்கபட்ட ஒரு பட்டியலின் அடிப்படையில் செயலாற்றுவது அல்ல என்றும், மாறும் நிலைமைகளுக்கு ஏற்ப விரைவானதும் உகந்ததுமான எதிர்வினையே முக்கியமானது என்றும் "சுன் த்சு" கருதினார். போருக்கான திட்டம் ஒரு கட்டுப்பாடான சூழலில் செயற்படும். ஆனால் மாறும் சூழலில் போட்டித் திட்டங்கள் மோதுவதால், எதிர்பாராத நிலைமைகள் ஏற்படுகின்றன.  
இந்நூல் முதன் முதலாக 1772 ஆம் ஆண்டில் பிரெஞ்சு யேசு சபையைச் சேர்ந்த யோன் யோசேப் மாரி அமியட் என்பவரால் பிரெஞ்சு மொழியில் மொழிபெயர்க்கப்பட்டது. பின்னர் 1905ல், பிரித்தானிய அலுவலர் எவரார்ட் பெர்கூசன் கல்தார்ப் என்பவர் இதனை ஆங்கிலத்தில் மொழிபெயர்த்தார். மாவோ சேடொங், தளபதி வே ங்குயேன் கியாப், பாரன் ஆன்டொவின்-என்றி யொமினி (Antoine-Henri Jomini), தளபதி டக்ளசு மக்ஆர்தர், சப்பானியப் பேரரசின் தலைவர்கள் போன்றோர் உட்பட பலர் இந்த நூலிலிருந்து அகத்தூண்டல் பெற்றுள்ளனர். இந்த நூல், வணிகம், நிர்வாகம் ஆகியவற்றுக்கான உத்திகளிலும் பயன்படுத்தப்பட்டு வருகிறது.
# போர்க் கலை (நூல்)

## நூலின் 13 பிரிவுகள்

போர் கலை எனும் நூல் பைன் (*piān*) எனப்படும் 13 அத்தியாயங்களைக் கொண்டுள்ளது. இவற்றின் "முழு" அல்லது "காலமுறையிலான" தொகுப்பு ஒரு ஸூவான் (zhuàn) எனப்படுகிறது. ஏறத்தாழக் கடந்த ஒரு நூற்றாண்டில் மொழிபெயர்த்த பலரும் வெவ்வேறு விதமாகத் தலைப்புக்களைக் கொடுத்துள்ளனர். தலைப்புகள் பின்வருமாறு:  
**ஆசிரியர்கள் லயனல் கில்ஸ், ஆர். எல். விங், ரால்ப் டி. சாயர் மற்றும் சௌ-ஹௌ வீ ஆகியோரின் மொழிபெயர்ப்புகளில்**  
| Chapter | லயனல் கில்ஸ்(Lionel Giles) (1910) | (ஆர். எல். விங்) R.L. Wing (1988) | (ரால்ப் டி. சாயர்) Ralph D. Sawyer (1996) | (சௌ-ஹௌ வீ) Chow-Hou Wee (2003) |
| --- | --- | --- | --- | --- |
| I | விரிவான மதிப்பீடும் திட்டமிடலும் | கணக்கீடுகள் | தொடக்க மதிப்பீட்டுகள் | விரிவான மதிப்பீடும் திட்டமிடலும்
(சீன மொழியில்: 始計，始计) |
| II | போர் தொடுத்தல் | சவால்கள் | போர் தொடுத்தல் | போர் தொடுத்தல்
(சீன மொழியில்: 作戰，作战) |
| III | போர்த்தந்திரத் தாக்குதல் | தாக்குதலைத் திட்டமிடல் | தீங்கு விளைவிக்கக்கூடிய படையியல் தாக்குதல்களைத் திட்டமிடல் | போர்த்தந்திரத் தாக்குதல்
(சீன மொழியில்: 謀攻，谋攻) |
| IV | படை நிலையெடுப்பு | குறிப்பிட்ட இடத்தில் படைகளை நிறுத்துதல் | இராணுவ ஏற்பாடு | இராணுவ நிலை நிறுத்துதல்
(சீன மொழியில்: 軍形，军形) |
| V | ஆற்றல் பயன்பாடு | இயக்குதல் மற்றும் வழிகாட்டல் | இராணுவ ஆற்றல் தந்திரம் | படையினர்
(சீன மொழியில்: 兵勢，兵势) |
| VI | வலிமையும் வலிமைக் குறைவும் | உண்மையும் மாயையும் | வெறுமையும் சாரப்பொருளும் | வலிமையும் வலிமைக் குறைவும்
(சீன மொழியில்: 虛實，虚实) |
| VII | இராணுவ திட்டங்கள் | படைகளை ஈடுபடுத்துதல் | இராணுவப்போரிடுதல் | இராணுவ சூழ்ச்சி
(சீன மொழியில்: 軍爭，军争) |
| VIII | வேறுபாடுகளும் நெகிழ்வுத்திறனும் | ஒன்பது வேறுபாடுகள் | ஒன்பது மாற்றங்கள் | வேறுபாடுகள் மற்றும் இணக்கம்
(சீன மொழியில்: 九變，九变) |
| IX | நகர்வும் படை வளர்ச்சியும் | படைகளை நகர்த்துதல் | எதிரி இராணுவத்தி மீது சூழ்ச்சி செய்தல் | இயக்கம் மற்றும் துருப்புக்களின் அபிவிருத்தி
(சீன மொழியில்: 行軍，行军) |
| X | நில வகை | சூழ்நிலைகளை நிலைப்படுத்தல் | தரைப்படைக்
கட்டமைப்புகள் | நிலக்கூறு
(சீன மொழியில்: 地形) |
| XI | ஒன்பது வகைப் போர்க்களங்கள் | ஒன்பது வகைப் போர்க்களங்கள் | ஒன்பது வகை நிலக்கூறுகள் | ஒன்பது வகைப் போர்க்களங்கள்
(சீன மொழியில்: 九地) |
| XII | தீயினால் தாக்குதல் | கனல் தெறிக்கும் தாக்குதல் | கொடூரமான தாக்குதல்கள் | தீ கொண்டு தாக்குதல்
(சீன மொழியில்: 火攻) |
| XIII | புலனாய்வும் ஒற்றாடலும் | நுண்ணறிவுப் பயன்பாடு | உளவாளிகளைப் பயன்படுத்துதல் | உளவுத்துறை மற்றும்
ஒற்றர்படை
(சீன மொழியில்: 用間，用间) |  
1. விவரமான மதிப்பீடும் திட்டமிடலும்
1. போர் தொடுத்தல்
1. போர்த்தந்திரத் தாக்குதல்
1. படை நிலையெடுப்பு
1. ஆற்றல்
1. வலிமையும் வலிமைக் குறைவும்
1. இராணுவ திட்டங்கள்
1. வேறுபாடுகளும் நெகிழ்வுத்திறனும்
1. நகர்வும் படை வளர்ச்சியும்
1. நிலவகை
1. ஒன்பது வகைப் போர்க்களங்கள்
1. தீயினால் தாக்குதல்
1. புலனாய்வும் ஒற்றாடலும்
# போர்க் கலை (நூல்)

## மூன்று முக்கிய கட்டளைகள்

- எதிரியையும், உன்னையும் அறி, நூறு போர்களில் நீ ஒருபோதும் ஆபத்தில் இருக்காய்.
- நூறு போர்களை வெல்வது போரின் உயர்ந்த கலையல்லை, போரிடாமல் எதிரியை அடக்குவதுவதே அக்கலை.
- பலமானதை தவிர், பலவீனமானத்தை தாக்கு.
# ம. சிங்காரவேலர்

**ம. சிங்காரவேலர்** என அறியப்படும் **மலையபுரம் சிங்காரவேலு** (பெப்ரவரி 18, 1860-பெப்ரவரி 11, 1946) ஒரு தமிழ்நாட்டு பொதுவுடைமைக் கொள்கையாளர், தொழிற்சங்கவியலாளர், மற்றும் இந்திய விடுதலைப் போராளி ஆவார். பொதுவுடைமைச் சிந்தனைகளைத் தமிழ்நாட்டில் பரப்ப ஆற்றிய பணிகளுக்காக "சிந்தனைச் சிற்பி" எனப் போற்றப்படுகிறார்.
# ம. சிங்காரவேலர்

## பிறப்பும் தொடக்க வாழ்க்கையும்

சிங்காரவேலர் 1860 ஆம் ஆண்டு பிப்ரவரி 18 ஆம் தேதி சென்னையில் உள்ள மயிலாப்பூர் நடுகுப்பத்தில் பிறந்தார். இவரது குடும்பம் பிற்படுத்தப்பட்ட மீனவர் சமூகத்தைச் சேர்ந்தது. தனது பள்ளிக்கல்வியை முடித்த பின் மாநிலக் கல்லூரியில் பட்டப்படிப்பை முடித்தார்.அதன்பின் சென்னை சட்டக்கல்லூரியில் சட்டம் பயின்று வழக்குரைஞர் ஆனார்.ஆங்கிலம், தமிழ் மொழிகளைத் தவிர, இந்தி, உருது, பிரெஞ்சு, ஜெர்மன் ஆகிய மொழிகளிலும் இவருக்குப் புலமை இருந்தது.வெலிங்டன் சீமாட்டிக் கல்வி வளாகத்தில்தான் அவர் வீடு இருந்தது . அங்கு 20,000 நூல்களுக்கும் மேல் அவர் சேகரித்து வைத்திருந்தார் . வசதியான குடும்பத்திலிருந்து வந்து அவர் வழக்கறிஞர் தொழில் செய்தபோதும் வறியவர்கள் பற்றியே இவரது மனம் சிந்தித்துக்கொண்டிருந்தது என்பது பலருக்கும் தெரியாது.இவர் இருந்த குடியிருப்பு வளாகத்தை இவரது கைதுக்குப் பிறகு அன்றைய ஆளுநர் வெலிங்டன் பிரபு கைப்பற்றி, அந்த இடத்தில் கல்வி நிலையத்தை நிறுவி, தனது மனைவியின் பெயரை வைத்துக்கொண்டார் .
# ம. சிங்காரவேலர்

## தொழில்

சிங்காரவேலர் சென்னை உயர் நீதிமன்ற வழக்கறிஞர் சபையில் வழக்கறிஞராக 1907 ஆம் ஆண்டு தன்னைப் பதிவுசெய்துகொண்டார். வழக்கறிஞர் தொழிலில் இறங்கிய சிங்காரவேலரோ அடக்குமுறையாளர்கள், பேராசைக்காரர்கள் ஆகியோரின் சார்பாக எந்தவொரு சூழ்நிலையிலும் வழக்காடியதில்லை என்பது குறிப்பிடத் தக்கது. 1921 ஆம் ஆண்டில் ஒத்துழையாமை இயக்கத்தினால் தனது வழக்கறிஞர் தொழிலைப் புறக்கணித்தார். கான்பூர் பத்திரிகையாளரான சத்திய பக்த் என்பவர் சட்டபூர்வமான ‘இந்திய பொதுவுடைமைக் கட்சி’ அமைக்கப்பட்டிருப்பதாக 1924, செப்டம்பர் மாதம் அறிவித்தார். இந்திய கம்யூனிஸ்ட்டுகளின் முதல் மாநாடு 1925 ஆம் ஆண்டு, டிசம்பர் 28 முதல் 30 வரை கான்பூரில் சென்னைக் கம்யூனிஸ்ட் எம். சிங்காரவேரின் தலைமையில் நடந்தது.1927 இல் பிரித்தானிய கம்யூனிஸ்ட்டும் நாடாளுமன்ற உறுப்பினருமான ஷாபூர்ஜி சக்லத்வாலா சென்னைக்கு வருகைதந்தபோது சிங்காரவேலர் கேட்டுக்கொண்டதால், சென்னை மாநகராட்சி அவருக்கு வரவேற்பு விழா ஏற்பாடு செய்தது. சக்லத்வாலா பேசிய கூட்டங்களில் அவரது உரையைச் சிங்காரவேலர் மொழிபெயர்த்தார். இவர் எழுதிய சிந்தனை நூல்கள் மாஸ்கோ நகர் லெனின் நூலகத்தில் இடம் பெற்றுள்ளன. இவருடைய நூல்கள் தமிழக அரசால் நாட்டுடைமையாக்கப்பட்டுள்ளன.
- பெரியார் ஈ. வே. ராமசாமியின் சுயமரியாதை இயக்கம் 1930 களின் ஆரம்பத்தில் பொதுவுடைமைக் கொள்கையின் பக்கம் சாய சிங்காரவேலரின் தூண்டுதல் காரணமாக இருந்தது.
# ம. சிங்காரவேலர்

## ஈடுபட்ட போராட்டங்கள்

சிங்காரவேலர் 1918ஆம் ஆண்டு மகாத்மா காந்தியைத் தன் தலைவராக ஏற்றார். இவர் ஆங்கிலேய ஆட்சியின் இரவுலத் சட்டத்தினை எதிர்த்தார். மேலும் 1919ஆம் ஆண்டு நடைபெற்ற *ஜாலியன் வாலாபாக் படுகொலை* நிகழ்வைத் தொடர்ந்து காந்தி ஒத்துழையாமை இயக்கப் போராட்டத்திற்கு அனைத்து வழக்குரைஞர்களுக்கும் அழைப்பு விடுத்தார். அதன் காரணமாக இவர் தனது வழக்குரைஞர் ஆடையை எரித்தும் "*இனி எப்போதும் வக்கீல் தொழில் பார்க்க மாட்டேன். என் மக்களுக்காகப் பாடுபடுவேன்!*" என்று கூறியும் ஆங்கில அரசுக்குத் தனது எதிர்ப்பையும் காந்திக்குத் தனது ஆதரவையும் காட்டினார். *ஜாலியன் வாலாபாக் படுகொலை* நிகழ்வைத் தொடர்ந்து ஏற்பட்ட பதற்ற நிலையைச் சமாளிக்கும் விதமாக இங்கிலாந்தின் வேல்சு இளவரசர் இந்தியாவுக்கு வந்தார். அவரது வருகையை எதிர்க்கும் விதமாக சிங்காரவேலர் சென்னையில் பெரிய போராட்டம் ஒன்றை முன்னின்று நடத்தினார். இப்போராட்டம் ஆங்கிலேய அரசையே உலுக்கியது என்று அறிஞர் அண்ணா கூறியுள்ளார்.
1927 இல் பெங்கால்-நாக்பூர் தொடர்வண்டி வேலைநிறுத்தத்தில் தீவிரமாக ஈடுபட்டார். ஆகஸ்ட் 1927 இல் சாக்கோவுக்கும் வான்செட்டிக்கும் தீர்ப்பாகிய மரண தண்டனையை எதிர்த்துக் கூட்டங்களும் நடத்தினார்.1928 இல் வரலாற்றுப் பெருமை வாய்ந்த தென்னிந்தியத் தொடர்வண்டி வேலைநிறுத்தத்தை நடத்திய தலைவர்கள்மீது தொடரப்பட்ட சதி வழக்கில், அவருக்குப் 10 ஆண்டுகள் கடுங்காவல் தண்டனை விதிக்கப்பட்டது. பின்னர், அந்தத் தண்டனை குறைக்கப்பட்டு ஆகஸ்ட் 1930 இல் விடுதலை செய்யப்பட்டார்.
# ம. சிங்காரவேலர்

## படைப்புகள்

ம. சிங்காரவேலர் படைப்புகளில் பின்வருவன அடங்கும்:  
1. உலகம் சுழன்று கொண்டே போகிறது
1. கடவுளும் பிரபஞ்சமும்;1934; குடிஅரசு புத்தகாலயம், ஈரோடு.
1. கல்மழை உண்டாகும் விதம்
1. கோழிமுட்டை வந்ததும் காணாமல் போனதும்
1. சமதர்ம உபன்யாசம்: தமிழ்மாகாணச் சமதர்ம மாநாட்டின் சமதர்ம உபன்யாசம்;1934; குடிஅரசு புத்தகாலயம், ஈரோடு.
1. சுயராஜ்யம் யாருக்கு? பாகம் 1
1. சுயராஜ்யம் யாருக்கு? பாகம் 2
1. சுயராஜ்யம் யாருக்கு? பாகம் 3: எது வேண்டும்? சுயராஜ்யமா? சமதர்ம ராஜ்யமா?; 1934; சமதர்மப் பிரசுராலயம், 22 சவுத்பீச் ரோடு, திருவல்லிக்கேணி, சென்னை.
1. தத்துவஞான விஞ்ஞானக் குறிப்புகள் -பல பகுதிகள்
1. தத்துவ, விஞ்ஞான, பொருளாதாரக் குறிப்புகள்
1. நடத்தை என்ற நவீன ஆராய்ச்சி
1. பகுத்தறிவென்றால் என்ன?
1. பிரகிருத ஞானம்
1. பிரபஞ்சத் தற்காலப் பிரச்சினை
1. பிரபஞ்சத்தில் தற்காலப் பிரச்சினை
1. பிரபஞ்சப் பிரச்சினைகள்
1. பிரபஞ்சமும் நாமும்
1. பேய், பிசாசு
1. மனித உற்பவம்; 1934; சமதர்மப் பிரசுராலயம், 22 சவுத்பீச் ரோடு, திருவல்லிக்கேணி, சென்னை.
1. மனிதனும் பிரபஞ்சமும்
1. மனோ ஆலய உலகங்கள்
1. மெய்ஞ்ஞான முறையும் மூடநம்பிக்கையும் - பாகம் 1; 1934; பகுத்தறிவு நூற்பதிப்புக் கழகம், ஈரோடு.
1. மெய்ஞ்ஞான முறையும் மூடநம்பிக்கையும் - பாகம் 2; 1934; பகுத்தறிவு நூற்பதிப்புக் கழகம், ஈரோடு. தமிழில் அறிவியல் கருத்துக்களை நூலாக எழுதுபவர்களிலும், சமுதாய முன்னேற்றத்திற்காகவும், சமத்துவ கொள்கைக்காகவும், தொழிலாளர் நலனுக்காகவும் போராடுபவர்களிலும் சிறந்த ஒருவருக்கு இந்த விருது அளிக்கப்படுகிறது. விருது பெறுபவர்களுக்கு (இதற்கு முன் ஒரு இலட்சம் ரூபாயாக இருந்தது) இரண்டு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளிக்கப்பட்டுச் சிறப்பிக்கப்படுகின்றனர்.
# அரிசன்ட்

**அரிசன்ட்** (*Aricent*) என்பது அமெரிக்கா-சார்ந்த பன்னாட்டு மென்பொருள் தொழில்நுட்ப நிறுவனங்களில் ஒன்றாகும். தொலைத்தொடர்பு மென்பொருள் கட்டமைப்பு வசதிகள் தொலைத்தொடர்பு சேவை வழங்கிகள் மற்றும் தொழில் நுட்ப சேவைகளை வழங்குகின்றது. 33 அலுவலகங்கள், 800 வாடிக்கையாளர்கள் மற்றும் 10,500 மேல் ஊழியர்கள் கொண்டுள்ளது. இந்த நிறுவனம் அதன் மென்பொருள் பொருட்களின் பயன்பாட்டிற்கு தொலைத்தொடர்பு வடிவமைப்பு, மற்றும் உற்பத்தி தொழில் நுட்ப சேவைகளை வழங்குகின்றது.
# குரூசேடர் நடவடிக்கை

**குரூசேடர் நடவடிக்கை** (*Operation Crusader*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு போர் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் பிரிட்டானிய 8வது ஆர்மி லிபியாவின் கிழக்குப் பகுதியில் அச்சுநாட்டுப் படைகளை முறியடித்து பின்வாங்கச் செய்தது.  
1941ல் வடக்கு ஆப்பிரிக்கப் போர்முனையில் அச்சு நாட்டுப் படைகளுக்கும் நேச நாட்டுப் படைகளுக்கும் இடையே கடும் சண்டை நடந்து கொண்டிருந்தது. தோற்கும் நிலையிலிருந்த இத்தாலியப் படைகள் ரோம்மலின் தலைமையிலான ஜெர்மானிய ஆப்பிரிக்கா கோரின் வருகையால் தப்பினர். நேச நாட்டுப் படைகளின் மீது எதிர்த்தாக்குதலைத் தொடங்கிய ரோம்மல் விரைவில் லிபியாவின் கிழக்குப் பகுதியில் பெரும்பாலான இடங்களைக் கைப்பற்றி விட்டார். பலம் வாய்ந்த டோப்ருக் கோட்டையை முற்றுகையிட்டார். டோபுருக்கை மீட்டு லிபியாவிலிருந்து ரோம்மலை விரட்ட நேச நாட்டுப் படைகள் மேற்கொண்ட பிரீவிட்டி நடவடிக்கை, பேட்டில்ஆக்சு நடவடிக்கை போன்றவை தோல்வியில் முடிவடைந்தன. நவம்பர் 18ம் தேதி ரோம்மலை லிபியாவிலிருந்து விரட்ட பிரிட்டானியப் படைகள் மூன்றாவதாக ஒரு முயற்சியைத் தொடங்கின. இதற்கு குரூசேடர் நடவடிக்கை என்று குறிப்பெயரிடப்பட்டிருந்தது.  
ரோம்மலின் முன்னணிப் படைகளை பிரிட்டானிய கவசப் படைகள் லிபியப் போர் முனையில் தாக்கி அவர்களது கவனத்தைத் திசை திருப்ப வேண்டும். அதே நேரத்தில் காலாட்படைகள் டோப்ருக் நகருக்கு விரைந்து அதன் முற்றுகையை முறியடிக்க வேண்டுமென்பது நேச நாட்டுத் திட்டம். நவம்பர் 18ம் தேதி பிரிட்டானிய 8வது ஆர்மி லிபியப் போர் முனையில் தன் தாக்குதலைத் தொடங்கியது. இந்த மோதல் நிகழ்ந்து கொண்டிருக்கும் போதே பிரிட்டானிய 18வது கோர் அச்சு நாட்டு நிலைகளை சுற்றி வளைத்து டோப்ருக் நகரை நோக்கி விரைந்தது. டோப்ருக் நகரை அடைந்து அதனை முற்றுகை இட்டிருந்த அச்சுப் படைகளைப் பின்புறமிருந்து தாக்கியது, டோப்ருக்கின் பாதுகாவல் படைகளும் தங்கள் அரண்நிலைகளுக்குப் பின்னிருந்து வெளிவந்து அசுசு முற்றுகைப்படைகளைத் தாக்கின. 8வது ஆர்மியின் முதல் கட்ட தாக்குதலை முறியடித்திருந்த ரோம்மல், டோப்ருக்கில் இக்கட்டான சுழ்நிலையிலிருந்த தனது படைப்பிரிவுகளின் துணைக்கு லிபியப் போர்முனையிலிருந்த அச்சுப் படைப்பிரிவுகளை அனுப்பினார். ஆனால் டோப்ருக்கிலும் லிபிய எல்லையிலும் நான்கு வாரங்கள் நடந்த கடுமையான மோதல்களால் அச்சுத் தரப்பு டாங்குகளில் பெரும்பாலானவை சேதமடைந்திருந்தன. எஞ்சியிருந்த கவசப் படைப்பிரிவுகளைப் பாதுகாப்பதற்காக ரோம்மல் டோப்ருக் முற்றுகையைக் கைவிட்டு பின்வாங்க நேர்ந்தது. டோபுருக்கிலிருந்து பின்வாங்கி முதலில் கசாலா என்ற இடத்தில் பாதுகாவல் அரண்நிலைகளை அமைக்க முயன்றார். ஆனால் நேச நாட்டுப் படைகள் அங்கும் பின் தொடர்ந்து வந்து தாக்கியதால், கசாலாவிலிருந்து எல் அகீலா நிலைக்குப் பின்வாங்கினார். இந்த பின்வாங்கலால் பார்டியா, ஆலஃபாயா கணவாய் போன்ற பல அச்சு நாட்டு கோட்டைகளும், அரண்நிலைகளும் நேச நாட்டுப் படைகளால் சுற்றிவளைக்கப்பட்டுப் பின் சரணடைந்தன.  
வடக்கு ஆப்பிரிக்கப் போர் முனையில் ரோம்மலின் படைகளுடன் சண்டையிட்ட நேச நாட்டுப் படைகளுக்கு கிடைத்த முதல் பெரும் வெற்றி இதுவே.
# பிராட் ஹாடின்

**பிராட்லி ஜேம்ஸ் ஹாடின்** (Bradley James Haddin பிறப்பு: அக்டோபர் 23, 1977) இவர் ஆத்திரேலியத் துடுப்பாட்ட அணியின் முன்னாள் வீரர் மற்றும் துணை தலைவர் ஆவார். இவர் ஆத்திரேலிய அணிக்காக தேர்வுத் துடுப்பாட்டம் , ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார். இவர் நியூ சவுத் வேல்ஸ் புளூசு அணிக்காக உள்ளூர்ப் போட்டிகளில் விளையாடியுள்ளார்.மேலும் இவர் முதல்தரத் துடுப்பாட்டம் மற்றும் அ பட்டியல் துடுப்பாட்டப் போட்டிகளில் விளையாடியுள்ளார். வலது கை மட்டையாளரான இவர் குச்சக் காப்பாளராகவும் செயல்பட்டார். 2015 ஆம் ஆண்டில் நடைபெற்ற துடுப்பாட்ட உலக்ககோப்பையில் கோப்பை வென்ற ஆத்திரேலிய அணியில் இவர் இடம்பெற்றிருந்தார். மே 17, 2015 இல் சர்வதேச போட்டிகளில் இருந்து ஓய்வு பெறுவதாக அறிவித்தார். சிட்னி துடுப்பாட்ட அரங்கத்தின் தூதுவராக ஸ்டீவன் சிமித்துடன் இணைந்து அறியப்படுகிறார். செப்டம்பர் 9, 2015 இல் முதல்தரத் துடுப்பாட்டப் போட்டிகளில் இருந்தும் ஓய்வினை அறிவித்தார். பின் பிக்பாஷ் போட்டியில் சிட்னி சிக்சர்ஸ் அணிக்காக விளையாடினார்.
# பிராட் ஹாடின்

## சர்வதேச போட்டிகள்

செப்டம்பர் , 2013 ஆம் ஆண்டில் சைமன் கடிச் காயம் காரணமாக விலகிய தால் ஹேடின் நியூ சவுத் வேல்ஸ் அணியின் தலைவராக நியமிக்கப்பட்டார். இவர் ஆத்திரேலிய அ அணியின் தலைவராகவும் செயல்பட்டார். அடம் கில்கிறிஸ்ற் காயம் காரணமாக விளையாட இயலாதபோது இவர் ஆத்திரேலிய தேசிய அணியின் குச்சக் காப்பாளராக செயல்பட்டார். சனவரி 30, 2001 இல் ஹோபார்ட்டில் நடைபெற்ற சிம்பாப்வே துடுப்பாட்ட அணிக்கு எதிரான ஒருநாள் பன்னட்டுத் துடுப்பாட்டப் போட்டியில் இவர் அறிமுகமானார். இதில் ஒரு வீரரை ஸ்டம்பிம்ங் முறையில் வீழ்த்தினார்.மேலும் 13 ஓட்டங்கள் எடுத்தார். பின் 2001 ஆம் ஆண்டில் மேத்தியூ வேடின் வருகைக்குப் பிறகு அணியில் இவருக்கு இடம் கிடைப்பதில் சிக்கல் நீடித்தது. பின் 2004 ஆம் ஆண்டில் இவருக்கு அணியில் இடம் கிடைத்தது. 2005 ஆம் ஆண்டிலிங்கிலாந்து அணிக்கு எதிரான ஆஷஸ் தொடரில் விளையாடும் வாய்ப்பினைப் பெற்றார். ஆனால் தொடர் முழுவதும் விளையாடும் வாய்ப்பு இவருக்கு வழங்கப்படவில்லை.  
செப்டம்பர் 18, 2006 இல் கோலாலம்பூரில் மேற்கிந்தியத் தீவுகளுக்கு எதிரான டிஎல் எஃப் கோப்பையில் விளையாடும் வாய்ப்பினைப் பெற்றார். இதன் முதல் ஒருநாள் பன்னாட்டுத் துடுப்பாட்டப் போட்டியில் இவரும் மைக் ஹசியும் சேர்ந்து 6 ஆவது இணைக்கு 165 ஓட்டங்கள் சேர்த்தனர். இதன்மூலம் 6 ஆவது இணைக்கு அதிக ஓட்டங்கள் சேர்த்த இணை எனும் சாதனை படைத்தது. 2008 ஆம் ஆண்டின் துவக்கத்தில் அடம் கில்கிறிஸ்ற் ஓய்வு பெற்ற பின்பு மே 22, கிங்க்ஸ்டன், ஜமைக்காவில் மேற்கிந்தியத் தீவுகளுக்கு எதிரான தேர்வுத் துடுப்பாட்டப் போட்டியில் இவர் 400 ஆவது வீரராக அறிமுகமானார்.  
டிசம்பர் 15, 2014 இல் ஸ்டீவ் சுமித்திற்குப்பதிலாக உதவித் தலைவராக நியமிக்கப்பட்டார்.  
2013 ஆம் ஆண்டில் நடைபெற்ற ஆஷஸ் தொடரில் இவர் விளையாடினார். அணி நிர்வாகம் இவரை உதவித் தலைவராகவும். குச்சக் காப்பாளராகவும் தேர்வு செய்தனர். இந்தத் தொடரில் இவர் குச்சக் காப்பாளராக 29 இலக்குகளை ஆட்டமிழக்கச் எய்தார்.இதன்மூலம் ஒரு தொடரில் அதிக இலக்குகளை ஆட்டமிழக்கச் செய்த குச்சக் காப்பாளர் எனும் சாதனை படைத்தார்.
# ஹொங்கொங்கில் உள்ள நகரங்களின் பட்டியல்

ஹொங்கொங்கில் உள்ள பிரதான நகரங்கள் மற்றும் இடங்களின் பட்டியல் இங்கே இடப்பட்டுள்ளன. இவை ஹொங்கொங்கின் அரசியல் அலகுகளுக்கு அமைவாக ஹொங்கொங் தீவு, கவுலூன் மற்றும் புதிய கட்டுப்பாட்டகம் என மூன்று பிரிவுகளாக பிரித்து பட்டியலிடப்பட்டுள்ளன. ஹொங்கொங்கில் புதிய நகர் உருவாக்கத் திட்டங்களினால் எதிர்காலத்தில் இந்த பட்டியல் மேலும் நீளும்.
# ஹொங்கொங்கில் உள்ள நகரங்களின் பட்டியல்

## ஹொங்கொங் தீவு

#### மையம் மற்றும் மேற்கு மாவட்டம்

- மையம்
- எட்மிரால்டி
- சோஹோ
- கென்னடி பட்டணம்
- மைய சமதரை
- விக்டோரியா சிகரம்
- சய் யிங் பூன்
- சுங் வான்
# ஹொங்கொங்கில் உள்ள நகரங்களின் பட்டியல்

## ஹொங்கொங் தீவு

#### கிழக்கு மாவட்டம்

- ஏ குங் நாம்
- கவுசவே குடா
- கோட்டை குன்று
- டின் ஹாவ்
- சய் வான்
- ஹெங் ஃபா சுன்
- சியூ சய் வான்
- வட முனை
- பிறேமர் குன்று
- குவாறி குடா
- கோன்குன்று
- டய்கூ சிங்
- சய் வான் ஹோ
- சவ் கெய் வான்
- அல்ட்ரிச் குடா
# ஹொங்கொங்கில் உள்ள நகரங்களின் பட்டியல்

## ஹொங்கொங் தீவு

#### தெற்கு மாவட்டம்

- எபடீன்
- அப் லெய் சாவ்
- பேரலை குடா
- சுங் ஹொம் கொக்
- நாம் லோங் சான்
- பொக் ஃபூ லாம்
- ரிபல்சு குடா
- மணல் குடா
- இசுடேன்லி
- செக் ஓ
- டய் டாம்
- தந்தி குடா
- சைபர்போட்
- வஹ் ஃபூ
# ஹொங்கொங்கில் உள்ள நகரங்களின் பட்டியல்

## ஹொங்கொங் தீவு

#### வஞ்சாய் மாவட்டம்

- கவுசவே குடா
- மகிழ்ச்சி பள்ளத்தாக்கு
- யார்டின் லுக்கவுட்
- வஞ்சாய்
# ஹொங்கொங்கில் உள்ள நகரங்களின் பட்டியல்

## கவுலூன்

#### கவுலூன் நகர மாவட்டம்

- ஹோ மா டின்
- ஹொங் ஹாம்
- கவுலூன் நகர்
- கவுலூன் டொங்
- மா டாவ் கொக்
- மா டாவ் வாய்
- டொ காவ் வான்
# ஹொங்கொங்கில் உள்ள நகரங்களின் பட்டியல்

## கவுலூன்

#### குவுன் டொங் மாவட்டம்

- குவுன் டொங்
- லம் டின்
- நவ் டாவ் கொக்
- கவுலூன் குடா
- சவ் மாவ் பிங்
- சுன் லீ
- யவ் டொங்
# ஹொங்கொங்கில் உள்ள நகரங்களின் பட்டியல்

## கவுலூன்

#### சம் சுயி போ மாவட்டம்

- செங் சா வான்
- கவுலூன் டொங்
- யவ் யட் சுன்
- லய்ச்சி கொக்
- மெய் ஃபூ சுன் ச்சுன்
- சம் சுயி போ
- செக் கிப் மேய்
- டய் ஹங் டுங்
- கல்லுடைப்பான் தீவு
# ஹொங்கொங்கில் உள்ள நகரங்களின் பட்டியல்

## கவுலூன்

#### வொங் டயி சின் மாவட்டம்

- மாணிக்க மலை
- நவ் ச்சீ வான்
- சன் போ கொங்
- இசூ வான் சான்
- வங் டாவ் ஹொம்
- வொங் டய் சின்
# ஹொங்கொங்கில் உள்ள நகரங்களின் பட்டியல்

## கவுலூன்

#### யவ் சிங் மொங் மாவட்டம்

- ஹொங் ஹாம்
- சிம் சா சுயி கிழக்கு
- யோர்டான்
- யவ் மா டேய்
- மொங் கொக்
- டய் கொக் சுயி
- இளவரசர் எட்வட்
- சிம் சா சுயி
- கிங்சு பூங்கா
- குவுன் சுங்
# ஹொங்கொங்கில் உள்ள நகரங்களின் பட்டியல்

## புதிய கட்டுப்பாட்டகம்

புதிய கட்டுப்பாட்டகத்தின் உள்ள இடங்கள் எனும் போது, அவற்றில் புதிய கவுலூன் பகுதியில் உள்ள இடங்களும் உள்ளடக்கமாகும்.
# ஹொங்கொங்கில் உள்ள நகரங்களின் பட்டியல்

## புதிய கட்டுப்பாட்டகம்

#### தீவுகள் மாவட்டம்

- செக் லப் கொக்
- செங் சாவ்
- பெங் சாவ்
- லாமா தீவு
- ஹங் சிங் யெஹ்
- லோ சோ சிங்
- மோ டட்
- பக் கொக்
- சம் வான்
- சொக்வூ வான்
- டுங் ஓ
- யுங் சுவீ ஹா
- யுங் சுவீ வான்
- லந்தாவு தீவு
- சீ மா வான்
- கொங் பிங்
- டிசுகோவரி குடா
- முய் வூ
- பென்னிசு குடா
- ஹொங்கொங் டிசுனிலாந்து (பொழுதுபோக்கிடம்)
- புய் வோ
- சியூ ஹோ வான்
- டய் ஹோ
- டுங் சுங்
- யம் ஓ
# ஹொங்கொங்கில் உள்ள நகரங்களின் பட்டியல்

## புதிய கட்டுப்பாட்டகம்

#### குவாய் சிங் மாவட்டம்

- சிங் யீ
- குவாய் சுங்
- குவாய் ஃபொங்
- குவாய் ஹிங்
# ஹொங்கொங்கில் உள்ள நகரங்களின் பட்டியல்

## புதிய கட்டுப்பாட்டகம்

#### ஹொங்கொங் வட மாவட்டம்

- பன்லிங்
- சா டாவ் கொக்
- செங் சுயி
- டா குவூ லிங்
- குவு டுங்
- குவான் டெய்
- லோ வூ
- பிங் ச்சீ
# ஹொங்கொங்கில் உள்ள நகரங்களின் பட்டியல்

## புதிய கட்டுப்பாட்டகம்

#### சயி குங் மாவட்டம்

- தூய நீர் குடா
- ஹோ சுங்
- ஃபட் டொங் சாவ்
- கவ் சாய் சாவ்
- கியூ சுயி சாவ்
- லென் சென் வான்
- மரினா வளைகுடா
- பக் சா சாவ் (சய் குங்)
- போ டொய் ஓ
- ரென்னிசு மில்
- சய் குங்
- சுங் வான் ஓ
- டுய் மின் ஹொய்
- டுங் லுங் சாவ்
- யெங் சாவ் (சய் குங்)
- யிம் டின் சாய்
# ஹொங்கொங்கில் உள்ள நகரங்களின் பட்டியல்

## புதிய கட்டுப்பாட்டகம்

#### சா டின் மாவட்டம்

- ஃபோ டான்
- மா லியூ சுயி
- மா ஒன் சான்
- பக் செக் கொக்
- சா டின்
- டய் வாய்
- வூ கய் சா
# ஹொங்கொங்கில் உள்ள நகரங்களின் பட்டியல்

## புதிய கட்டுப்பாட்டகம்

#### டய் போ மாவட்டம்

- ஹொய் ஹா வான்
- கெய் லிங் ஹா லோ வாய்
- நய் சுங்
- பக் செக் கொக்
- பிங் சாவ்
- பிலோவர் வளைகுடா
- சப் சீ ஹோங்
- டய் போ
- டிங் கொக்
- டுங் சீ
# ஹொங்கொங்கில் உள்ள நகரங்களின் பட்டியல்

## புதிய கட்டுப்பாட்டகம்

#### சுன் வான் மாவட்டம்

- சம் செங்
- சுன் வான்
- மா வான்
- சிங் லுங் டாவ்
# ஹொங்கொங்கில் உள்ள நகரங்களின் பட்டியல்

## புதிய கட்டுப்பாட்டகம்

#### சுன் மூன் மாவட்டம்

- சுன் மூன்
- சியூ ஹொங்
- டய் லாம் சுங்
- சோ குவுன் வட்
- ஃபூ டெய்
# ஹொங்கொங்கில் உள்ள நகரங்களின் பட்டியல்

## புதிய கட்டுப்பாட்டகம்

#### யுன் லோங் மாவட்டம்

- யுன் லோங்
- அவ் டாவ்
- கம் செங்
- ஹா சுன்
- லாவ் பாவ் சான்
- பிங் சான்
- சப் பட் ஹோங்
- டய் டொங்
- டின் சுயி வாய்
- யுன் லோங் நகர்
- சா டின்
- லொக் மா சாவ்
- மய் போ
- கம் டின்
- பெட் ஹோங்
- செக் கொங்
# ம. க. அ. அந்தனிசில்

**ம. க. அ. அந்தனிசில்** (இறப்பு: சூலை 9, 2005) ஈழத்து முதுபெரும் எழுத்தாளரும், பத்திரிகையாளரும், வரலாற்றாய்வாளரும் ஆவார். தீப்பொறி, "ஒரு தீப்பொறி” ஆகிய பத்திரிகைகளின் ஆசிரியராக இருந்தவர்.  
தமிழ்த் தேசியத்துக்கு ஆதரவான கருத்துக்களை தமது பத்திரிகைகளில் எழுதினார். 1967 இல் "தீப்பொறி", 1970 இல் "பல்கலை", 1972 இல் "ஒரு தீப்பொறி" ஆகிய மூன்று பத்திரிகைகளை அவ்வப்போதிருந்த தமது அரசியற்கோட்பாடுகளுக்கேற்ற வகையில் நடத்தினார். இவரது அடுக்குமொழித் தலைப்புக்கள் நீண்ட காலம் பொதுமக்களால் பேசப்பட்டுவந்தன.  
இவரது தீப்பொறி பத்திரிகை இலங்கை அரசினால் தடை செய்யப்பட்டதை அடுத்து, “ஒரு தீப்பொறி” என்ற பெயரில் தனது பத்திரிகையை வெளியிட்டு வந்தார். நீதிமன்றத்தை அவமதித்த குற்றத்துக்காக யாழ்ப்பாண நீதி மன்றம் இவருக்கு இரண்டு ஆண்டுகள் சிறைத்தண்டனை வழங்கியிருந்தது. இவர் ஒரு சிறந்த மல்யுத்த வீரரும் ஆவார்.  
தமது இறுதிக் காலத்தில் தமிழின் தொன்மையையும் இலக்கிய நயத்தையும் வெளிப்படுத்தும் கருத்துச் செறிவுள்ள கட்டுரைகளை பத்திரிகைகளில் தொடராக எழுதி வந்தார். விவிலியக் கதைகளை தமிழில் எழுதினார். சொல்லேருழவர் என இவர் அழைக்கப்பட்டார்.
# ம. க. அ. அந்தனிசில்

## மறைவு

தமது இறுதிக் காலத்தில் கண்பார்வைக் கோளாறையும், நீரிழிவு நோய்ப் பாதிப்புக்கும் உள்ளான நிலையில், அந்தனிசில் மட்டக்களப்பில் 2005, சூலை 9 இல் காலமானார்.
# பரசு

**பரசு** இராகம் கருநாடக இசையில் பயன்படும் இராகங்களில் ஒன்றாகும். இது பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
# பரசு

## இலக்கணம்

இந்த இராகத்தில் சட்சம் (ச), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), சுத்த தைவதம் (த<sub>1</sub>), காகலி நிசாதம் (நி<sub>3</sub>), சுத்த ரிசபம் (ரி<sub>1</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>1</sub> ப ம<sub>1</sub> க<sub>3</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "சாடவ சம்பூரண" இராகம் என்பர்.
# பரசு

## உருப்படிகள்

| கிருதி | *" ஸ்ரீசுப்ரபகவந்தம் "* | அட | முத்துசுவாமி தீட்சிதர் |  |
| --- | --- | --- | --- | --- |
| கிருதி | *" நீலயதாட்சி "* | மிஸ்ரசாபு | சியாமா சாஸ்திரி |  |
| கிருதி | *" திரிலோக மாதா "* | மிஸ்ரசாபு | சியாமா சாஸ்திரி |  |
| கிருதி | *" அடிமலரினை "* | ஆதி | பாபநாசம் சிவன் |  |
| கிருதி | *"சர்வமங்கள"* | மிஸ்ரசாபு | முத்தையா பாகவதர் |  |
| கிருதி | *" ஜகந்நாதா "* | ஆதி | வேதநாயகம் பிள்ளை |  |
| பதம் | *" இந்தா விபீஷணா "* | மிஸ்ரசாபு | அருணாசலக் கவிராயர் |  |
| ஜாவளி | *" சொல்லிநெனகு "* | ஆதி | பட்டணம் சுப்பிரமணிய ஐயர் |  |
| தில்லானா | *" ததீம்தீம்த "* | ஆதி | பட்டணம் சுப்பிரமணிய ஐயர் |  |
| தரு | *" வரமைன "* | மிஸ்ரசாபு | தியாகராஜ சுவாமிகள் | } |
# பூர்வி

**பூர்வி** பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
# பூர்வி

## இலக்கணம்

இந்த இராகத்தில் சட்சம் (ச), சுத்த ரிசபம் (ரி<sub>1</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), சுத்த தைவதம் (த<sub>1</sub>), காகலி நிசாதம் (நி<sub>3</sub>), ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>1</sub> ப ம<sub>1</sub> த<sub>1</sub> ம<sub>1</sub> க<sub>3</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமைந்திருக்கிறது. இதன் ஆரோகணத்தில் 7 சுரங்களும் அவரோகணத்தில் 7 சுரங்களும் உள்ளன. இதனால் இதை "சம்பூரண" இராகம் என்பர். இதில் ஆரோகணத்தில் தைவதம் ஒழுங்குமாறி வருவதுடன், அவரோகணத்தில் தைவதமும், மத்திமமும் ஒன்றுக்கு மேற்பட ஒழுங்கு மாறி வருகின்றன. இது ஒரு வக்கிர இராகம் ஆகும்.
# ரேவகுப்தி

**பூர்வி** பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
# ரேவகுப்தி

## இலக்கணம்

இந்த இராகத்தில் சட்சம் (ச), சுத்த ரிசபம் (ரி<sub>1</sub>), அந்தர காந்தாரம் (க<sub>3</sub>), பஞ்சமம் (ப), சுத்த தைவதம் (த<sub>1</sub>)
ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் த<sub>1</sub> ப க<sub>3</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர்.
# ரேவகுப்தி

## உருப்படிகள்

| கிருதி | *கிருஹபலமேமி* | தியாகராஜ சுவாமிகள் | ஆதி |  |
| --- | --- | --- | --- | --- |
| கிருதி | *என் தாயே* | எம். எம். தண்டபாணி தேசிகர் | ஆதி |  |
| கிருதி | *கோபாலக* | சுவாதித் திருநாள் ராம வர்மா | மிச்ரசாபு |  |
| கிருதி | *சரவணபவ* | முத்துசுவாமி தீட்சிதர் | ரூபகம் | } |
# சாரங்கநாதம்

**சாரங்கநாதம்** பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
# சாரங்கநாதம்

## இலக்கணம்

இந்த இராகத்தில் சட்சம் (ச), சுத்த ரிசபம் (ரி<sub>1</sub>), சுத்த மத்திமம் (ம<sub>1</sub>), பஞ்சமம் (ப), சுத்த தைவதம் (த<sub>1</sub>), காகலி நிசாதம் (நி<sub>3</sub>), அந்தர காந்தாரம் (க<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> ச் த<sub>1</sub> ப ம<sub>1</sub> க<sub>3</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இதை "ஔடவ சம்பூரண" இராகம் என்பர். இதில் அவரோகணத்தில் தைவதம் ஒழுங்குமாறி வருவதால், இது ஒரு வக்கிர இராகம் ஆகும்.
# ஆரபி

**ஆரபி** இராகம் கருநாடக இசையில் பயன்படும் இராகங்களில் ஒன்றாகும். இது 29வது மேளகர்த்தா இராகமும், "பான" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும். பண்டைய தமிழிசைப் பண்களில் **பழந்தக்கராகம்** என்னும் பெயருடன் அழைக்கப்படுகிறது.
# ஆரபி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), காகலி நிசாதம் (நி<sub>3</sub>), அந்தர காந்தாரம் (க<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>2</sub> ப ம<sub>1</sub> க<sub>3</sub> ரி<sub>2</sub> ச | } |
| --- | --- | --- |  
- இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும்.
- இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இதை "ஔடவ சம்பூரண" இராகம் என்பர்.
# பேகடா

**பேகடா** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தொன்பதாவது மேளகர்த்தா இராகமும், "பான" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.
# பேகடா

## இலக்கணம்

இந்த இராகத்தில் சட்சம் (ச), அந்தர காந்தாரம் (க<sub>3</sub>), சதுச்ருதி ரிசபம் (ரி<sub>2</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), காகலி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>2</sub> ப ம<sub>1</sub> க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இதை "ஔடவ சம்பூரண" இராகம் என்பர்.
# பிலகரி

**பிலகரி** இருபத்தொன்பதாவது மேளகர்த்தா இராகமும், "பான" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.
# பிலகரி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), அந்தர காந்தாரம் (க<sub>3</sub>), பஞ்சமம் (ப), சதுச்ருதி தைவதம் (த<sub>2</sub>), காகலி நிசாதம் (நி<sub>3</sub>), சுத்த மத்திமம் (ம<sub>1</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>2</sub> ப ம<sub>1</sub> க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இதை "ஔடவ சம்பூரண" இராகம் என்பர்.
# தமிழ்நாடு மெர்கன்டைல் வங்கி

2010 முதல் 2015 வரையிலான ஐந்து ஆண்டுகளில் டி.எம்.பி வேகமாக வளர்ந்து வரும் தனியார் துறை வங்கியாக மதிப்பிடப்பட்டது. அதன் வலுவான வளர்ச்சியின் காரணமாக இது 2013, 2014 மற்றும் 2015 ஆம் ஆண்டுகளில் சிறந்த வங்கியாக மதிப்பிடப்பட்டது. 2018 மற்றும் 2019ம் ஆண்டுகளில் நடைபெற்ற இதன் மொத்த வணிகம் அளவாக ₹616 பில்லியனை எட்டியது. நிதி ஆண்டில், ₹600 பில்லியன் மதிப்பிலான சேவைகளையும், 24 புதிய கிளைகள் திறப்பதையும், ஏடிஎம் எண்ணிக்கையை 1150 ஆக உயர்த்துவதையும் இலக்காக வைத்தது. லோக்மத் பிஎஃப்எஸ்ஐ சிறந்த தனியார் துறை வங்கி 2014-15 விருதை இவ்வங்கி வென்றுள்ளது.
# தமிழ்நாடு மெர்கன்டைல் வங்கி

## வரலாறு

தமிழ்நாடு மெர்க்கன்டைல் வங்கியின் வரலாறு 1921 ஆம் ஆண்டிலிருந்து தொடங்குகிறது. மற்றும் அவரோடு சேர்ந்து 27 பேர்களால் முன்னின்று ஆரம்பிக்கப்பட்டது. ஏ. எம். எம் சின்னமணி நாடார், டி. எம். பி-க்கான பிற நிறுவன உறுப்பினர்களை அடையாளம் காணவும் முன்முயற்சி எடுத்தார்.  
இந்த வங்கி முதலில் 11 மே 1921 இல், நாடார் வங்கி லிமிடெட் என இந்திய நிறுவனங்கள் சட்டம், 1913 இன் கீழ் பதிவு செய்யப்பட்டது. எம். வி. சண்முகவேல் நாடார், நவம்பர் 4, 1921இல் முதல் தலைவராக தேர்ந்தெடுக்கப்பட்டார். 1921 ஆம் ஆண்டு நவம்பர் 11 ஆம் தேதி தூத்துக்குடியின், தெற்கு ராஜா தெருவில் உள்ள அனா மாவண்ணா கட்டிடத்தில், டி. வி. பாலகுருசாமி நாடார் இவ்வங்கியை பொதுமக்களுக்காக திறந்து வைத்தார்.  
1947இல், வங்கியில் நான்கு கிளைகள் மட்டுமே இருந்தன: தூத்துக்குடி, மதுரை, சிவகாசி மற்றும் விருதுநகர் .  
இணைய வங்கி சேவையில் ஆர்டிஜிஎஸ்/என்இஎஃப்டி வசதிகளும் வெற்றிகரமாக நிறுவப்பட்டுள்ளன. இணைய வங்கி சேவைக்காக பில்டெஸ்க், சிசிஅவென்யு(அவென்யூஸ் இந்தியா), எஸ்பிஐ இபே, ஆட்ம் டெக்னாலஜிஸ், பேயூ இந்தியா ஆகிய நிறுவனங்களுடன் உடன்படிக்கைகளை கொண்டுள்ளது. இந்தியாவில் முதன்முறையாக மொபைல் வங்கி மற்றும் பிஓஎஸ் (பாய்ண்ட் ஆஃப் சேல்) கருவிகளை வழங்கிய வங்கியாகவும் உள்ளது.  
தலைமை அலுவலகத்தை பல்வேறு துறைகள் மற்றும் பிராந்திய அலுவலகங்களுடன் இணைக்க வீடியோ கான்பரன்சிங் வசதியை வங்கி செயல்படுத்தியுள்ளது. இதன் ஏடிஎம் சேவைகளுக்காக நேசனல் பைனான்ஸியல் சுவிட்ச்ல் உறுப்பினராகவும் உள்ளது.  
வெளிநாட்டு பண பரிவர்த்தனை சேவைகளை விரைந்து வழங்க வெஸ்டர்ன் யூனியன் யூஏஈ எக்ஸ்சேஞ்ச் & பைனான்ஸியல் சர்வீசஸ் மற்றும் பலவற்றுடன் இணைந்து செயல்படுகிறது. ஐசிஐசிஐ ப்ரூடன்சியல் முட்சுவல் ஃபண்ட், யூடிஐ முட்சுவல் ஃபண்ட், ரிலையன்ஸ் முட்சுவல் ஃபண்ட், ஃப்ராங்க்லின் டெம்ப்பில்டன் முட்சுவல் ஃபண்ட், பிர்லா சன் லைஃப் முட்சுவல் ஃபண்ட், சுந்தரம் முட்சுவல் ஃபண்ட் மற்றும் எச்டிஎஃப்சி முட்சுவல் ஃபண்ட் போன்றவைகளின் பரஸ்பர நிதிகளை விற்பனை செய்ய இணைந்து செயலாற்றும் ஒப்பந்தங்களை கொண்டுள்ளது. டிமாட் வசதிகளை கிடைக்க வங்கி என். எஸ். டி. எல் மூலம் ஒரு வைப்புத்தொகை பங்கேற்பாளராக மாறியது. முதன்முறையாக தென் இந்தியாவில் ஏஎஸ்பிஏ வசதிகளை வழங்கியது இவ்வங்கியாகும். இது ரிலிகேர் செக்யூரிட்டீஸ் மூலம் ஆஃப்லைன் மற்றும் ஆன்லைன் பங்கு வர்த்தகத்தையும் வழங்குகிறது. என். சி. டி. இ. எக்ஸ் மற்றும் எம். சி. எக்ஸ் நிறுவனங்களுக்கான தீர்வு வங்கியாக மாறுவதன் மூலம் டி. எம். பி பொருட்கள் எதிர்கால சந்தையில் நுழைந்தது. வங்கிகளில் முதன்முறையாக இணைய வழி வைப்புநிதி கணக்கு ஆரம்பிக்கும் வசதியை வழங்கியது.  
டி. எம். பி எங்கிருந்தும் வங்கி கணக்கு வைத்திருப்பவர்களுக்கு "உங்கள் கணக்கு எண்ணைத் தேர்வுசெய்க" வசதியை அறிமுகப்படுத்தியுள்ளது மற்றும் தவறும் அழைப்பு மூலம் கணக்கு இருப்பு தொகை அறியும் வசதி, கிளைகள் மூலம் பிஎஸ்என்எல் பில் கட்டணம் மற்றும் ரூபே டெபிட் கார்டு போன்ற வசதிகளையும் வழங்கியுள்ளது.
# தமிழ்நாடு மெர்கன்டைல் வங்கி

## அந்நிய செலாவணி

மார்ச் 2019ம் நிதி ஆண்டில் 15,726 கோடி ரூபாய் அந்நிய செலாவணி வர்த்தகத்தை எட்டியுள்ளது. அந்நிய செலாவணி வருவாயைப் பொறுத்தவரை, தமிழ்நாட்டைச் சேர்ந்த தனியார் துறை வங்கிகளில் டி. எம். பி முதலிடத்தில் உள்ளது. வங்கியின் வாடிக்கையாளர்களுக்கு மேம்பட்ட வசதிகளை வழங்கும் நோக்கில், வங்கி தனது அந்நிய செலாவணி துறையை தூத்துக்குடியில் இருந்து சென்னைக்கு மாற்றியதுடன், அரசு பத்திரங்கள், பத்திரங்கள், பங்குகள், அந்நிய செலாவணி ஆகியவற்றில் வர்த்தகத்தை கையாள போதுமான உள்கட்டமைப்புடன் ஒருங்கிணைந்த கருவூலம் மற்றும் அந்நிய செலாவணி செயல்பாட்டுத் துறையை உருவாக்கியது. டி. எம். பி உலகளாவிய இண்டர்பேங்க் நிதி தொலைத்தொடர்பு சங்கத்தின் (ஸ்விஃப்ட்) உறுப்பினராக உள்ளது.
# தேவகாந்தாரி

**தேவகாந்தாரி** இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.
# தேவகாந்தாரி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>) பஞ்சமம் (ப), சதுச்ருதி தைவதம் (த<sub>2</sub>), காகலி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>2</sub>. ப ம<sub>1</sub> க<sub>3</sub> ரி<sub>2</sub>. ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமைந்திருப்பதால் இது ஒரு சம்பூர்ண இராகம் ஆகும். இதன் ஆரோகணத்தில் 7 சுரங்களும் அவரோகணத்தில் 7 சுரங்களும் உள்ளன. இதனால் இதை "சம்பூரண" இராகம் என்பர். ஆரோகணத்தில் ரிசபம் ஒழுங்கு மாறி வருவதால் இது ஒரு வக்கிர இராகம் ஆகும்.
# கருடத்வனி

**கருடத்வனி** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.
# கருடத்வனி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), காகலி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் த<sub>2</sub> ப க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 7 சுரங்களும் அவரோகணத்தில் 5 சுரங்களும் உள்ளன. இதனால் இதை "சம்பூரண ஔடவ" இராகம் என்பர்.
# கௌடமலாரு

**கௌடமலாரு** இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.
# கௌடமலாரு

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), காகலி நிசாதம் (நி<sub>3</sub>), அந்தர காந்தாரம் (க<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>3</sub> த<sub>2</sub> ம<sub>1</sub> க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இதை "ஔடவ சாடவ" இராகம் என்பர்.
# ஹம்சவினோதினி

**ஹம்சவினோதினி** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.
# ஹம்சவினோதினி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), சதுச்ருதி தைவதம் (த<sub>2</sub>), காகலி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>2</sub>ம<sub>1</sub> க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இதை "சாடவ" இராகம் என்பர்.
# தமிழ் வளர்ச்சித் துறை

தமிழ்நாட்டில் தமிழ் மொழி வளர்ச்சிக்காகத் **தமிழ் வளர்ச்சித் துறை** எனும் தனித்துறை ஒன்று தமிழ்நாடு அரசால் அமைக்கப்பட்டு செயல்பட்டு வருகிறது. இத்துறையின் மூலம் தமிழ் வளர்ச்சிக்கான பல்வேறு பணிகள் மேற்கொள்ளப்பட்டு வருகின்றன. இத்துறைக்கெனத் தனி இணைய தளம் ஒன்று தொடங்கப்பட்டது.
# தமிழ் வளர்ச்சித் துறை

## வரலாறு

தமிழ் ஆட்சிமொழிச் சட்டம் 27.12.1956-இல் நிறைவேற்றப்பட்டு 19.1.1957-இல் ஆளுநரின் இசைவு பெற்று, சனவரித் திங்கள் 23-ஆம் நாளன்று தமிழ்நாடு அரசிதழில் வெளியிடப்பட்டது. ஆட்சிமொழிச் சட்டம் நிறைவேறிய பிறகு 1957-இல் ஆட்சிமொழிக் குழுவை அரசு ஏற்படுத்தியது. ஆட்சிமொழிக் குழுவின் தலைவராகத் என். வெங்கடேசன் பொறுப்பேற்றார்.  
ஆட்சிமொழிக் குழுவில் கீழ்க்காண்பவர்கள் தொடர்ந்து பணியாற்றினர்.  
1. எஸ்.வெங்கடேசுவரன், இ.கு.ப.(1957-63)
1. சி.எ. இராமகிருட்டினன், இ.கு.ப.(1963-65)
1. வி. கார்த்திகேயன், இ.ஆ.ப.(1965-68)  
இக்குழு தமிழகம் முழுவதிலுமுள்ள அலுவலகங்களை ஆய்வு செய்து தமிழில் அலுவல்களை நடத்த அறிவுரையும், ஆட்சிமொழித் திட்டத்தைச் செயற்படுத்துவதில் ஏற்படும் சிக்கல்களைக் களைய அறிவுரையும், ஆட்மொழித் திட்டச் செயலாக்கத்திற்கு உறுதுணையான ஆட்சிச் சொல் அகராதியினை வளப்படுத்துவதற்கான அறிவுரையும் வழங்கியது. 1971-ஆம் ஆண்டில் 28.5.1971 அன்று வெளியிடப்பட்ட அரசாணையின்படி தமிழ் வளர்ச்சி இயக்ககம் என்ற புதிய துறை ஒன்று தோற்றுவிக்கப்பட்டது. அத்துறையிடம் இப்பணிகள் அனைத்தும் ஒப்படைக்கப்பட்டன. தமிழ் வளர்ச்சித் துறை, தமிழ் வளர்ச்சி இயக்குநர் தலைமையில் தொடர்ந்து இயங்கிவருகிறது.
# தமிழ் வளர்ச்சித் துறை

## பணிகள்

- தமிழ் வளர்ச்சி: தமிழ் மொழியை வளர்க்கும் திட்டங்கள், நாட்டுடைமையாக்கப்பட்ட நூல்களை வெளியிடுதல், அகராதிகள் தயாரித்தல், ஒருங்குறி எழுத்துருக்களை மேம்படுத்துதல்
தமிழ் வளர்ச்சித் துறை தமிழ்நாடு அரசின் தமிழ் சார்ந்த பணிகளை கீழ்க்காணும் அமைப்புகளின் வழியாகச் சிறப்பாகச் செய்து வருகிறது.  
1. தமிழ் வளர்ச்சி இயக்ககம்
1. உலகத் தமிழாராய்ச்சி நிறுவனம்
1. தமிழ்ப் பல்கலைக்கழகம்
1. செந்தமிழ் சொற்பிறப்பியல் அகரமுதலித் திட்ட இயக்ககம்
1. அறிவியல் தமிழ் மன்றம்
1. தலைமைச் செயலக மொழிபெயர்ப்புப் பிரிவு
1. உலகத் தமிழ்ச் சங்கம்
# தமிழ் வளர்ச்சித் துறை

## தமிழ்ச் சாலை செயலி

தமிழ் வளர்ச்சித் துறை செய்திகளை உடனுக்குடன் பெற தமிழ்ச் சாலை (Tamil Saalai) என்னும் ஆண்டிராய்டு செயலி 2019 ஆகத்து 24 இல் தொடங்கப்பட்டது.
# தமிழ் வளர்ச்சித் துறை

## வழங்கும் விருதுகள்
1. **சிறந்த தமிழ் உச்சரிப்பு விருது** - ஊடகங்களில் தமிழ்ச் செய்திகளைத் தவறில்லாமலும், அழகாகவும், சரியாகவும் உச்சரிக்கும் செய்தி வாசிப்பாளர்கள் நேர்காணல் செய்பவர்கள் மற்றும் நிகழ்ச்சித் தொகுப்பாளர்களை ஊக்குவிக்கும் வகையில் ஆண்டுக்கு நான்கு பேருக்கு சிறந்த தமிழ் உச்சரிப்பு விருது வழங்கப்பெறுகிறது. (விருதுத் தொகை உரூ. 25,000/-, பொன்னாடை)
1. **இலக்கிய மாமணி விருது** (2021 முதல்) - தமிழுக்கும் தமிழ் இலக்கியத்திற்கும் வளம் சேர்க்கும் வகையில் பல்வேறு படைப்புகளைப் படைத்தும் பன்முக நோக்கில் தொண்டாற்றி வரும் தமிழ் அறிஞர்கள் மூன்று பேருக்கு ஆண்டுதோறும் இலக்கியமாமணி விருது வழங்கப்படும் (விருதுத்தொகை ரூ.5.00 இலட்சம், தங்கப்பதக்கம், தகுதியுரை, பொன்னாடை)
1. **பாரதிதாசன் இளம் படைப்பாளர் விருது**
# தமிழ் வளர்ச்சித் துறை

## நிதியுதவிகள்

ஆட்சிமொழித் திட்டச் செயலாக்கம், ஆட்சிமொழிக் கருத்தரங்குகள், ஆட்சிமொழிப் பயிலரங்குகள், ஆட்சிமொழிச் சட்டவாரம், சென்னை மாவட்ட ஆட்சிமொழித் திட்டப்பயிற்சி, சிறந்த வரைவுகள் குறிப்புகளுக்குப் பரிசுகள், அரசு அலுவலகங்களுக்குக் கேடயம், அம்மா மென்தமிழ்ச் சொல்லாளர், ஆட்சிச் சொல்லகராதி, சிறப்புச் சொல் துணையகராதி, உலகத் தாய்மொழி நாள், தமிழ்க் கவிஞர் நாள், சிலைகளுக்கு மாலை அணிவித்தல், சிறந்த தமிழ் நூல்களுக்குப் பரிசு, தமிழ் நூல்கள் வெளியிட நிதியுதவி, குறள் பரிசு, மாணவர்களுக்குக் கவிதை, கட்டுரை, பேச்சுப் போட்டிகள், இளந்தமிழர் இலக்கியப் பயிற்சிப் பட்டறை, நூல்கள் நாட்டுடைமை, அகவை முதிர்ந்த தமிழறிஞர்களுக்கு நிதியுதவி, தமிழறிஞர்களுக்கு நிதியுதவி, எல்லைக் காவலர்களுக்கு நிதியுதவி
# தமிழ் வளர்ச்சித் துறை

## ஆட்சிமொழித் திட்டச் செயலாக்கம்

தமிழைத் தரணியெங்கும் கோலோச்சச் செய்யும் வகையில் தமிழ் ஆட்சிமொழிச் சட்டம் 1956-இல் இயற்றப்பட்டதற்கிணங்க, தமிழக அரசின் அனைத்துத் துறைகள், வாரியங்கள், கழகங்கள், தன்னாட்சி நிறுவனங்கள் ஆகியவற்றின் செயல்பாடுகளில் நம் தாய்மொழியாகிய தமிழை முழுமையாகப் பயன்படுத்த வேண்டும் என்ற நோக்கில் ஆட்சிமொழித் திட்டச் செயலாக்க ஆய்வுப்பணிகள் தமிழ் வளர்ச்சித் துறையால் மேற்கொள்ளப் பெறுகின்றன.
தலைமைச் செயலகத் துறைகள் அளவில் தமிழ் வளர்ச்சி மற்றும் செய்தித் துறையின் அரசு செயலாளர் அவர்களாலும், துறைத்தலைமை அலுவலகங்கள், வாரியங்கள், கழகங்கள், அரசு நிறுவனங்கள் ஆகியவற்றின் தலைமை அலுவலகங்களில் தமிழ் வளர்ச்சி இயக்குநராலும் ஆய்வுப் பணிகள் மேற்கொள்ளப் பெறுகின்றன. மாவட்ட நிலை மற்றும் சார்நிலை அரசு அலுவலகங்களில் தமிழ் வளர்ச்சி மண்டலத் துணை இயக்குநர், மாவட்டத் தமிழ் வளர்ச்சித் துணை இயக்குநர் / உதவி இயக்குநர் ஆகியோரால் ஆய்வு மேற்கொள்ளப்பட்டு ஆட்சிமொழித் திட்டம் மிகச் சிறப்பாகச் செயற்படுத்தப்பட உரியவாறு வழிகாட்டப்படுகிறது.
# தமிழ் வளர்ச்சித் துறை

## ஆட்சி மொழிக் கருத்தரங்கம்

ஆட்சிமொழித் திட்டத்தைச் சிறப்பாகச் செயற்படுத்தும் நோக்கில் அனைத்து மாவட்டங்களிலும் அரசுப் பணியாளர்களுக்கென ஆட்சிமொழிக் கருத்தரங்குகள் ஆண்டுதோறும் நடத்தப்பெற்று வருகின்றன. இதில் அரசுத்துறைகள், வாரியங்கள், கழகங்கள், தன்னாட்சி நிறுவனங்கள் ஆகியவற்றில் பணியாற்றும் அலுவலர்கள் மற்றும் பணியாளர்கள் கலந்துகொண்டு ஆட்சிமொழித்திட்டம் தொடர்பாக அறிஞர் பெருமக்களின் அனைத்து விளக்கங்களையும் ஐயந்திரிபறப் பெறுகின்றனர். ஆட்சிமொழிக் கருத்தரங்கம் நடத்திட மாவட்டத்திற்கு ரூபாய் 20,000/- வீதம் 32 மாவட்டங்களுக்கு ரூபாய் 6,40,000/-ஆண்டுதோறும் ஒதுக்கீடு செய்யப்பட்டு, செவ்வனே நடத்தப்பெற்று வருகின்றது.
# தமிழ் வளர்ச்சித் துறை

## ஆட்சிமொழிப் பயிலரங்குகள்

அரசுப் பணியாளர்களுக்கு ஆட்சிமொழித் திட்டச் செயற்பாட்டில் ஏற்படும் இடர்ப்பாடுகளைக் களையும் நோக்கில் ஆட்சிமொழி வரலாறும் சட்டமும், ஆட்சிமொழிச் செயலாக்கம், குறிப்புகள், வரைவுகள் எழுதுதல், பிழைநீக்கி எழுதுதல் மற்றும் குறை களைவு நடவடிக்கைகள் ஆகிய தலைப்புகளில் ஆண்டுதோறும் மாவட்டத்திற்கு ரூபாய் 50,000/- வீதம் 32 மாவட்டங்களுக்கு ரூபாய் 16 லட்சம் செலவில் அனைத்து மாவட்டங்களிலும் ஆட்சிமொழிப் பயிலரங்குகள் ஆண்டுதோறும் இரண்டு நாள்கள் தொடர்ந்து நடத்தப்பெற்று வருகின்றன. கணினியுகத்திற்கேற்ப இந்நிதியாண்டு முதல் அரசுப் பணியாளர்களுக்கு மின்காட்சியுரை மூலம் ஆட்சிமொழிப் பயிலரங்கம், கருத்தரங்கம் நடத்திடத் திட்டமிடப்பட்டுள்ளது
# தமிழ் வளர்ச்சித் துறை

## சிறந்த வரைவுகள், குறிப்புகளுக்குப் பரிசுகள்

தமிழில் சிறந்த குறிப்புகள், வரைவுகள் எழுதும் அரசுப் பணியாளர்களை ஊக்குவிக்கும் வகையில் ஒவ்வோர் ஆண்டும் மாவட்ட நிலை, சார்நிலை, தன்னாட்சி நிறுவனங்கள், உள்ளாட்சித் துறையின் சார்நிலை அலுவலகப் பணியாளர்கள் தேர்ந்தெடுக்கப்பெற்று அவர்களுக்கு முறையே முதற்பரிசாக ரூபாய் 3000/-ம், 2ஆம் பரிசாக ரூபாய் 2000/-ம், 3ஆம் பரிசாக ரூபாய் 1000/-ம் வழங்கப்படுகின்றன. இதேபோன்று தெரிவு செய்யப்பெற்ற தலைமைச் செயலகத் துறைகள், துறைத்தலைமை அலுவலகங்கள், அரசுப் பொதுத்துறை நிறுவனத் தலைமை அலுவலகப் பணியாளர்களுக்கும் ஆண்டுதோறும் பரிசுகள் வழங்கப்பெறுகின்றன
# தமிழ் வளர்ச்சித் துறை

## சிறந்த வரைவுகள், குறிப்புகளுக்குப் பரிசுகள்

### அரசு அலுவலகங்களுக்குக் கேடயம்

ஆட்சிமொழித் திட்டச் செயலாக்கத்தில் சிறந்து விளங்கும் தலைமைச் செயலகத் துறை அலுவலகம்/துறைத்தலைமை அலுவலகம்/மாவட்ட ஆட்சியர் அலுவலகம்/அரசு பொதுத்துறை நிறுவனத் தலைமை அலுவலகம் ஆகிய அலுவலகங்களைப் பாராட்டும் வகையில் கேடயமும் பாராட்டுச் சான்றிதழும் வழங்கப்பெறுகின்றன. அதேபோன்று ஆண்டுதோறும் மாவட்ட நிலை அலுவலகங்களில் ஆட்சிமொழித் திட்டத்தினைச் சிறப்பாகச் செயல்படுத்தும் ஓர் அலுவலகத்திற்குக் கேடயமும் பாராட்டுச் சான்றிதழும் வழங்கப்படுகிறது.
# தமிழ் வளர்ச்சித் துறை

## அம்மா மென்தமிழ்ச் சொல்லாளர்

கணினியுகத்திற்கேற்பத் தமிழ் வளர்ச்சியைக் கருத்தில் கொண்டு, 2016-17 மானியக் கோரிக்கை அறிவிப்பிற்கிணங்க, கணினியில் ஆங்கில மொழிக்கெனப் பிழை திருத்தி, சொல் திருத்தி வசதிகள் இருப்பதைப்போல், தமிழில் ஒற்றுப்பிழை, சந்தி, மயங்கொலி உள்ளிட்ட இலக்கணப் பிழைகள் ஏதுமின்றி எழுதத்தக்க வகையிலும், தவறுகளைத் தானே சுட்டிக்காட்டித் திருத்திக்கொள்ளும் வகையிலும் உருவாக்கப்பட்டுள்ள ரூபாய் 300/-மதிப்புள்ள அம்மா மென்தமிழ்ச் சொல்லாளர் மென்பொருள் மாண்புமிகு தமிழ்நாடு முதலமைச்சர் அவர்களின் திருக்கரங்களால் 16.5.2017ஆம் நாளன்று வெளியிடப்பட்டது. இதற்கென ரூபாய் 30 இலட்சம் ஒதுக்கீடு செய்யப்பட்டு முதற்கட்டமாக 10,000 அரசு அலுவலகங்களுக்கு விலையில்லாமல் வழங்கப்பட்டு வருகிறது.
# தமிழ் வளர்ச்சித் துறை

## ஆட்சிச் சொல்லகராதி

அரசுத் துறை அலுவலகங்கள், நிறுவனங்கள், கழகங்கள், வாரியங்களில் குறிப்புகள், வரைவுகள் ஆகியவற்றைப் பிழையின்றித் தமிழில் எழுதுவதற்குத் துணைபுரியும் வகையில் அரசு நிருவாகத்தில் பயன்படுத்தப்படும் ஆங்கிலச் சொற்களுக்கு இணையான தமிழ்ச்சொற்கள் கண்டறியப்பட்டு, அவை தொகுக்கப்பெற்றுப் புதிய சொற்களுடன் மொத்தம்
17,161 சொற்கள் அடங்கிய ஆட்சிச்சொல் அகராதி 2015ஆம் ஆண்டில் அச்சிடப்பெற்று அனைத்து அரசு அலுவலகங்களுக்கும் விலையில்லாமல் வழங்கப்பட்டு வருகின்றது. தமிழ் வளர்ச்சித் துறை வலைத்தளத்திலும் (http://tamilvalarchithurai.com) இந்த அகராதி பதிவேற்றம் செய்யப்பட்டுள்ளது. மேலும் இந்நிதியாண்டில் அம்மா மென்தமிழ்ச் சொல்லாளர் மென்பொருளில் தேடுதல் வசதியுடன் இவ்வகராதி இடம்பெற்றுள்ளது
# தமிழ் வளர்ச்சித் துறை

## ஆட்சிச் சொல்லகராதி

### சிறப்புச் சொல் துணையகராதி

அரசின் பல்வேறு துறைகளில் பயன்படுத்தப்பட்டுவரும் கலைச் சொற்கள் தொகுக்கப்பெற்றுத் தமிழாக்கம் செய்யப்பட்டு துறைவாரியான 75 சிறப்புச் சொல் துணை அகராதிகள் தமிழ் வளர்ச்சித்துறை சார்பில் வெளியிடப்பட்டிருந்தன. தற்பொழுது அனைத்துத் துறைச் சொற்களும் ஒருங்கிணைக்கப்பட்டு ஒரே தொகுதியாக வெளியிடப்படுவதற்கான பணிகள் மேற்கொள்ளப்பட்டு வருகின்றன
# தமிழ் வளர்ச்சித் துறை

## உலகத் தாய்மொழி நாள்

ஆண்டுதோறும் பிப்ரவரித் திங்கள் 21ஆம் நாளன்று தாய்மொழி நாளாகச் சிறப்பாகக் கொண்டாடப்பட்டு வருகிறது. இந்நிகழ்வில் கலைநிகழ்ச்சிகள், கவியரங்கம், கருத்தரங்கம் ஆகியவை நிகழ்த்தப் பெறுகின்றன.
# சனரஞ்சனி

**சனரஞ்சனி** இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.
# சனரஞ்சனி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), காகலி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் த<sub>2</sub> ப ம<sub>1</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 7 சுரங்களும் அவரோகணத்தில் 5 சுரங்களும் உள்ளன. இதனால் இதை "சம்பூரண ஔடவ" இராகம் என்பர். இதன் ஆரோகணத்தில் பஞ்சமம் ஒழுங்கு மாறி வருவதால் இது ஒரு வக்கிர இராகம் ஆகும்.
# கதனகுதூகலம்

**கதனகுதூகலம்** இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.